*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*38. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

Központi orvosi ügyeleti díjak meghatározása

|  |
| --- |
| **Előterjesztő:** dr. Bozsolik Róbert polgármester**Készítette** : Takaróné dr. Mihó Beatrix jogi referens **Törvényességi ellenőrzést végezte:** dr. Firle-Paksi Anna aljegyző**Tárgyalja:**Szociális Bizottság 2023.02.14.Pénzügyi és Gazdasági Bizottság 2023.02.14. |

**Tisztelt Képviselő-testület!**

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás **társulási megállapodás** III. fejezet 3.2. pontja szerint:

*„3.2. Az Önkormányzatok megállapodnak abban, hogy az Szt. 92. § (1) bekezdésének b) pontja alapján Bátaszék Város Önkormányzatának Képviselő-testülete alkot rendeletet a Központ tekintetében a személyes gondoskodást nyújtó ellátásokról, azok igénybevételéről, a fizetendő térítési díjakról,* ***valamint hoz határozatot a központi orvosi ügyeleti díjakról*** *azzal, hogy a rendeletet a Társulási Tanács előzetesen véleményezi.”*

Bátaszék Város Önkormányzat Képviselő-testülete 217/2010. (XI.30.) számú határozatával fogadta el a központi orvosi ügyeleti szolgálat ellátásában résztvevő orvosok és asszisztensek ügyeleti óradíjait 2011. január 1-jétől. A határozatban a képviselő-testület rögzítette, hogy 2012. január 1-jétől csak a KSH által megadott infláció mértékével emelkednek a díjak.

**2011. január 1. napjától** érvényben lévő óradíjak:

 **Hétközi:**

 orvosok 2.150 Ft/óra

 asszisztensek 840 Ft/óra

 **Hétvégi (ünnepnapi):**

 orvosok 2.690 Ft/óra

 asszisztensek 1.030 Ft/óra

Ezek a díjak **jelenleg**

 **Hétközi:**

 orvosok 2.748 Ft/óra

 asszisztensek 1.077 Ft/óra

 **Hétvégi (ünnepnapi)**

 orvosok 3.447 Ft/óra

 asszisztensek 1.314 Ft/óra

Ezek az óradíjak közel sem felelnek meg az egészségügyi szférában dolgozó, ügyeletet ellátó „külsős” orvosok óradíjához képest.

Javasolt az óradíjak mértékének **30 %-kal történő emelése.**

Ezáltal **a javasolt díjak a következőképpen alakulnának:**

 **Hétközi:**

 orvosok 3.572 Ft/óra

 **Hétvégi (ünnepnapi):**

 orvosok 4.481 Ft/óra

Az asszisztensek óradíjainak 30 %-os emelésére 2023. február 28. napjáig teszünk javaslatot, hiszen - ahogy az a korábbi üléseken elhangzott – az asszisztensek majd egészségügyi szolgálati jogviszonyban látják el 2023. március 1. napjától az központi háziorvosi ügyelet asszisztensi feladatait, így Ők képzettségük és szolgálati idejük alapján lesznek jogosultak a tárgyhavi alapilletményre.

 **Hétközi:**

 asszisztens 1.400 Ft/óra

 **Hétvégi (ünnepnapi):**

 asszisztens 1.708 Ft/óra

A fentiekre tekintettel javasoljuk az alábbi határozati javaslat elfogadását:

**H a t á r o z a t i j a v a s l a t :**

**Központi orvosi ügyeleti díjak meghatározására**

Bátaszék Város Önkormányzatának Képviselő-testülete

1. a bátaszéki központi orvosi ügyeleti szolgálat ellátásában résztvevő orvosok ügyeleti óradíjait *2023. január 1. napjától - 2024. február 29. napjáig* az alábbiak szerint állapítja meg:

 **Hétközi:**

 orvosok 3.572 Ft/óra

 **Hétvégi (ünnepnapi):**

 orvosok 4.481 Ft/óra

1. a bátaszéki központi orvosi ügyeleti szolgálat ellátásában résztvevő asszisztensek ügyeleti óradíjait *2023. január 1. napjától -2023. február 28.* napjáig az alábbiak szerint állapítja meg:

 **Hétközi:**

 asszisztensek 1.400 Ft/óra

 **Hétvégi (ünnepnapi):**

 asszisztensek 1.708 Ft/óra

1. egyúttal hatályon kívül helyezi a 217/2010. (XI.30.) számú önkormányzati határozatát.

 *Határidő:* azonnal

 *Felelős:* Dr. Firle-Paksi Anna aljegyző

 (határozat megküldéséért)

 *Határozatról értesül:* Gondozási Központ intézményvezető

 Bátaszéki KÖH Pénzügyi Iroda

 Irattár